PolyAgent/wiki_georgian_en_parallel_20231101 huggingface dataset:
კომედია

კომედია (ბერძ. komedia < komos „მხიარული ბრბო“ და ode „სიმღერა“) — დრამის ერთ-ერთი სახე, სადაც კოლიზია და ხასიათები გამსჭვალულია კომიზმით.
მახასიათებლები
კომედიის ჟანრული თავისებურებაა მძლავრი სოციალური ჟღერადობა, სოციალურ-პოლიტიკური ტენდენციურობა. იუმორისა და სატირის საშუალებით კომედიაში მხილებულია ცხოვრებისეული მანკიერებანიდა სიმახინჯე (ოღონდ ისეთი, რომელსაც თან არ ახლავს ტანჯვა და უბედურება). მანკიერება აქ სიცილის დონეზეა. სიცილი კომედიაში გამარჯვებული გმირის როლში გამოდის, რომელიც ათავისუფალ მკითხველს წარმოდგენილი მანკიერებისაგან და ამეფებს ჯანსაღ ცხოვრებისეულ საწყისებს.
განასხვავებენ კომედიის ორ სახეს: სიტუაციებისა და ხასიათების კომედიას. სიტუაციების კომედიაში კომიკურია შექმნილი მდგომარეობა, სასაცილოდ დაძაბულია ინტრიგა. ხასიათების კომედაში კომიზმს საფუძვლად უდევს არაჰარმონიული ხასიათები, მათი უცვლელი ცალმხრივობა, ხასიათი ერთი რომელიმე თვისების ჰიპერტროფია. ხასიათების კომედია კომედიის უფრო მაღალი ფორმაა, რადგან აქ ყოველთვის დიდი ადგილი ეთმობა ფსიქოლოგიას და მოითხოვს უფრო განათლებულ მაყურებელსა და მკითხველს.
ისტორია
განვითარების მთელი ისტორიის მანძილზე კომედიის ჟანრული მოდიფიკაცია წარიმართა ორი გზით: უხეში იუმორიდან და უწმაწური ხუმრობიდან ნატიფი ფსიქოლოგიური იუმორისა და ინტელექტუალური ირონიისაკენ; წმინდა სახის კომიზმიდან კომიკურისა და დრამატულის აღრევისაკენ, ცრემლნარევი სიცილისაკენ.
კომედია, როგორც დრამატული ჟანრი ლიტერატურად გაფორმდა ძველ საბერძნეთში. მისი წარმოშობის სათავეები დაკავშირებულია ღვინისა და მხიარულების ღმერთის დიონისეს პატივსაცემად გამართულ დღესასწაულთან, კერძოდ კი დღესასწაულის იმ ნაწილთან, როდესაც წარმოდგენილი იყო დიონისეს აღდგომა და მას მოჰყვებოდა მხიარული სიმღერები, ცეკვები, კარნავალური სვლა, სრულდებოდა მცირე ჟანრის კომიკური სცენები და სასაცილო უწმაწურობაც ახლდა თან.
შუა საუკუნეების დასასრულს ევროპულ ლიტერატურაში ჩნდება კომიკური პიესები, რომლებსაც ფარსი ეწოდა. რენესანსის ეპოქის კომედია უფრო რომანტიკული დრამის ხასიათს ატარებს. კლასიციზმის ეპოქისთვის დამახასიათებელია ე.წ. „სერიოზული“, „მაღალი“ კომედია (მოლიერი).
XIX საუკუნის დასასრულისა და XX საუკუნის დასაწყისის კომედია ისევ ხასიათდება სოციალურობით, მაგრამ კომედიის კოლიზია უკვე მთლიანად არ არის გამსჭვალული კომიზმით, კომიკური ზოგჯერ ძნელად ამოსაკითხია. ამავე ხანებში ჩნდება ტრაგიკომედია, სადაც სხვადასხვა მანკიერებითა და ნაკლით გამოწვეულ სიცილს მოყვება მწარე ცრემლიც, რომელსაც იწვევს ადამიანისა და მისი ცხოვრების მოუწყობლობის შეგნების განცდა.
საქართველოში კომედია ჩნდება XIX საუკუნის შუა ხანებში. მისი ფუძემდებელია გ. ერისთავი.
იხილეთ აგრეთვე
ოპერეტა
ოპერა-ბუფა
ლიტერატურული ჟანრები
თეატრი
წყაროსთავის II ოთხთავი

წყაროსთავის II ოთხთავი ანუ სახარება — სახარების ქართული ხელნაწერი, რომელიც თამარის მეფობის დროს, 1195 წელსაა გადანუსხული და შემკული მღვდელთმთავარ იოანე საფარელ-მტბევარის დაკვეთით წყაროსთავის მონასტრისათვის. ინახებოდა ჯერ გელათში, ამჟამად კი — ხელნაწერთა ეროვნული ცენტრში, Q ფონდში (Q 907).
ხელნაწერი (25,1x17,9 სმ) დათარიღებულია (1195 წ.). მინაწერები იხსენიებს გადამწერთ — იოვანე ფუკარალისძეს, მნათი და გიორგი სეთაისძეებს, ასევე შემკვეთს — იოანე საფარელ-მტბევარს, თამარ მეფესა და მის მეუღლეს, დავითს.
საწერ მასალად გამოყენებულია ეტრატი. შედგება 277 ფურცლისაგან; ფურცლის ზომებია 25X18 სანტიმეტრი. ხელნაწერი შესრულებულია კლასიკური ნუსხურით. თითოეული თავის დასაწყისში მახარებლების სურათებია ჩართული. ხელნაწერს კამარები და სხვა დეკორატიული სამკაული არ ახლავს. ხელნაწერის მოოქროვილი ვერცხლის მოჭედილი ყდა ბექა ოპიზარის ნამუშევარია. გარეკანის წინა მხარეს გამოსახულია „ჯვარცმის“, ხოლო უკანა მხარეს — „ვედრების“ სცენები. წარწერაში მოხსენიებულია „ოქრომჭედელი ბექაჲ ოპიზარი“.
მოჭედილობის ტექსტი
ზედა წარწერა: „ქ. რ(ომე)ლ(მა)ნ შეიწირ(ე)ნ მწ(ჳ)ლ(ი)ლნი ქვრ(ი)ვის(ა)ნი, შეიწირე წ(მი)დაიცა ესე | ს(ა)ხ(ა)რებაი წერით და მოჭედით სრ(უ)ლი, ქმნილი გლ(ა)ხაკისა | ი(ოვან)ე მტ(ბევარი)ს(ა)გ(ა)ნ, ღმერთო, მს(ა)ჯჳლო სიმ(ა)რთლისაო, ნჳ მ(ა)რცხვენ დღესა | გ(ა)ნკითხვ(ი)ს(ა)სა“.
შუა წარწერა: „ქ(რისტ)ე შ(ეიწყალ)ე ოქრომჭედელი ბექაჲ ოპიზარი“.
ქვედა წარწერა: „ქ. შენდა მომართ შევსწირავ, მეჳფეო | და ღ(მერთ)ო ყ(ოველ)თა არსთ(ა)ო, ონდოი ი(ოვან)ე მტ(ბევარ)ი“.
იხილეთ აგრეთვე
წყაროსთავის I ოთხთავი
ლიტერატურა
ქართული ხელნაწერი, V-IX საუკუნეები, ალბომი, თბილისი, 2012, გვ. 68
ნინო ქავთარია. „წყაროსთავის სახარება “. «24 საათი», 29.04.10.
რესურსები ინტერნეტში
წყაროსთავის მონასტერი
ქართული სასულიერო ხელნაწერები
ხელნაწერთა ეროვნული ცენტრის Q ფონდი
ქართული ოთხთავები
XII საუკუნის ხელნაწერები
მანანა ძოძუაშვილი

მანანა ძოძუაშვილი (დ. 18 დეკემბერი, 1945) — ქართველი ექიმი და პოლიტიკური მოღვაწე.
დაამთავრა თბილისის სახელმწიფო სამედიცინო ინსტიტუტი. 1971 წლიდან იყო ქ. სოხუმის სამშობიარო სახლის ექიმი-გინეკოლოგი, ქ. სოხუმის მთავარი მეან-გინეკოლოგი. 1990-1991 წლებში იყო საქართველოს რესპუბლიკის პირველი მოწვევის უზენაესი საბჭოს წევრი საარჩევნო ბლოკი „მრგვალი მაგიდა — თავისუფალი საქართველოდან“, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი).
რესურსები ინტერნეტში
მანანა ძოძუაშვილი — საქართველოს პარლამენტის ოფიციალური საიტი
დაბადებული 18 დეკემბერი
დაბადებული 1945
საქართველოს რესპუბლიკის I მოწვევის უზენაესი საბჭოს წევრები
თბილისის სახელმწიფო სამედიცინო ინსტიტუტის კურსდამთავრებულები
ქართველი მეან-გინეკოლოგები
შუველიანი (საფეხბურთო კლუბი)

შუველიანი (საფეხბურთო კლუბი)
შუველიანი (გამოითქმის [ʃyvælan]) — აზერბაიჯანული საფეხბურთო კლუბი, რომელიც ბაქოში (შუველიანში) მდებარეობდა.
კლუბს მოკლე ისტორიის განმავლობაში სახელი ოთხჯერ შეეცვალა (ოლიმპიკ-ბაქო, ალიმპიკ-შუველიანი, აზალი და ბოლოს შუველიანი). ევროპულ შეჯიბრებებში უეფა კლუბს ჯერ კიდევ ოლიმპიკ-შუველიანის სახელით აღიარებს.
კლუბი ასევე არის ევროპული კლუბთა ასოციაციის წევრი.
ისტორია
ადრეული წლები (1996–2006)
იგი დაარსდა 1996 წელს, როგორც ფუტსალის კლუბი; მისი სახელი იყო „AMMK“. იგი ფუტსალის ეროვნულ ლიგაში 1996-97 წლების სეზონიდან 2003-04 წლების სეზონამდე ასპარეზობდა. „AMMK“ ასევე წარმოადგენდა აზერბაიჯანს უეფას ფუტსალის თასის 2003-04 წლების სეზონში.
„AMMK“ პროფესიონალური საფეხბურთო კლუბი 2004 წელს გახდა და აზერბაიჯანის პირველ დივიზიონში ჩაირიცხა. ოლიმპიკ ბაქოსათვის აზერბაიჯანის პრემიერ ლიგაში ჩატარებული პირველი სეზონი წარმატებული არ აღმოჩნდა. ხორვატი მმართველი სტეჰან კორდასი ორი თვე გუნდისთვის მუშაობის შემდეგ, არასასურველი შედეგის გამო, თანამდებობიდან გაათავისუფლეს. მის ადგილს შემდგომ პერიოდში სერბი პეტარ კურციბიჩი იკავებდა თუმცა კარგი შედეგის დაფიქსირება მანაც ვერ შეძლო და გუნდმა სეზონი მე-12 ადგილზე დაასრულა. ამ პრეიოდში გუნდს ეძახდნენ „გუნდი ბალკანეთიდან“, რადგან მისი მოთამაშეების დიდი ნაწილი ბალკანეთის ქვეყნიდან იყო (მათშორის იყვნენ: მარკო მიტროვიჩი, სრდჟან ბალიაკი, რასო ბაბიკი, სასა კოვაჩევიჩი, ტომისლავ ვისევიჩი და სხვები).
აბდულაიევის წლები
2006 წლის ივნისში ასგარ აბდულაიევი ოლიმპიკის ახალ მთავარ წვრთნელად დაინიშნა. იგი ჯერ კიდევ მოიხსენიება როგორც ყველაზე წარმატებული მთავარი მწვრთნელი კლუბის ისტორიაში. აბდულაიევის ხელმძღვანელობით ოლიმპიკმა საკუთარი შედეგები გააუმჯობესა: 2007 წლის სეზონი მე-6 ადგილით, ხოლო 2008 - მე-2 ადგილით დაასრულა. ოლიმპიკი ახლოს იყო 2007-08 წლების ლიგის ტიტულის მოგებასთან, თუმცა გუნდი უკანასკნელ შეხვედრაში ყარაბაღის წინააღმდეგ დამარცხდა.
ოლიმპიკის დებიუტი აგრეთვე წარუმატებელი გამოდგა ევროპის ტურნირებზეც: 2008-09 წლის უეფას თასზე გუნდი პირველ პირველ საკვალიფიკაციო ეტაპზე, სერბული ვოჯვოდინას წინაააღმდეგ დამარცხდა. ამ თასზე რომან ახალკატსი გახდა ოლიმპიკის პირველი მოთამაშე, რომელმაც გოლი ევროპულ ტურნირზე გაიტანა.
გვიანი წლები (2017-)
2017 წლის 12 მაისს კლბმა სახელი შეიცვალა და ახლა უკვე შუვალან FK დაირქვა.
რესურსები ინტერნეტში
Official website
AZAL PFC at PFL.AZ
Профиль на сайте uefa.com
Официальный сайт клуб
Профиль на сайте footballfacts
სქოლიო
აზერბაიჯანის საფეხბურთო კლუბები
Kermia thorssoni

Kermia thorssoni is a species of sea snail, a marine gastropod mollusk in the family Raphitomidae.
Description
The length of the shell varies between 4 mm and 8 mm.
Distribution
This mùarine species occurs off Taiwan and the Philippines.
References
External links
Gastropods.com: Kermia thorssoni
thorssoni
Gastropods described in 2001
ფუტიეთი

ფუტიეთი — სოფელი საქართველოში, რაჭა-ლეჩხუმისა და ქვემო სვანეთის მხარის ამბროლაურის მუნიციპალიტეტში (სხვავის თემი), მდებარეობს რაჭის ქედის ჩრდილოეთ კალთაზე. ზღვის დონიდან 1250 მეტრი, ამბროლაურიდან 15 კილომეტრი.
დემოგრაფია
2014 წლის აღწერის მონაცემებით სოფელში ცხოვრობს 18 ადამიანი.
იხილეთ აგრეთვე
ფუტიეთის მონასტერი
ჭოლევის მონასტერი
ლიტერატურა
სქოლიო
ამბროლაურის მუნიციპალიტეტის სოფლები
წუბენის ეკლესია თვაბაცილა

წუბენის ეკლესია თვაბაცილა — არქიტექტურული ძეგლი, საკულტო ნაგებობა ახალგორის მუნიციპალიტეტის სოფელ წუბენში. აგებულია შუა საუკუნეებში.
სოფლის დასავლეთით ნახევარ კმ. დგას ეკლესია, რომელიც რიყისა და ფლეთილი ქვითაა ნაშენი. ამჟამად იგი მთლიანად დანგრეულია. შემორჩენილია საძირკვლის ფრაგმენტები და შირიმის რამდენიმე ქვა. ნაგებობის ძლიერი დაზიანების გამო გეგმა არ იკითხება.
ლიტერატურა
შიდა ქართლი, ახალგორის მუნიციპალიტეტის არქიტექტორული მემკვიდრეობა, ტ. IV, თბ., 2008, გვ., 175
ახალგორის მუნიციპალიტეტის ტაძრები
მარგაო

მარგაო (ინგლ. Margao, კონკანი: मडगांव) —სიდიდით მეორე ქალაქი გოას შტატში. მდებარეობს კოლვასა და ბენაულიმის პოპულარული სანაპიროებიდან 6 კილომეტრზე. იგი განლაგებულია მდინარე სალის ნაპირზე და წარმოადგენს სამხრეთ გოას რაიონის ადმინისტრაციულ ცენტრს. მოსახლეობის რაოდენობით მეორე ადგილზეა შტატში ვასკოს შემდეგ.
ეკონომიკა
მარგაო გოას კომერციული დედაქალაქია. ქალაქს ზოგჯერ მადგაონს უწოდებენ. იგი გამოირჩევა კარგი ხარისხის გზებით, სარკინიგზო და საგზაო კომუნიკაციების განვითარებული ქსელით. მარგაო ითვლება გოას ნაყოფიერ რეგიონად და მსხვილ მიწის მესაკუთრეთა რამდენიმე დიდი ოჯახის სამფლობელოა.
ისტორია
მონტეს სამლოცველოდან, რომელიც 1820 წელს პატარა მწვერვალზე აშენდა, იშლება ქალაქის ხედი.. გაქრისტიანებიდან მოკლე პერიოდში, მარგაოში იეზუიტებმა 1564 წელს ააგეს ეკლესია, რომელიც 10 წლის შემდეგ მუსლიმებმა გაანადგურეს. 1645-დან 1675 წლამდე პერიოდში მის ადგილას აშენდა სულიწმინდის ეკლესია. მის წინ მდებარეობს მართკუთხა პარკი მანგოს ხეებით. მარგაოში მაისის ბოლო კვირას აღინიშნება სულიწმინდის დღე. ადგილობრივები ამ დღეს გამოფენაზე ყიდულობენ გამხმარ თევზს, კრევეტებს და ხახვს.
მარგაოს ერთ-ერთი მთავარი ღირსშესანიშნაობაა პანდავას გამოქვაბულები, რომლებიც მდებარეობს აგუემ ალტოში, წმინდა სებასტიანის სამლოცველოსთან. გამოქვაბულები კლდეში იქნა ამოკვეთილი ახალი წელთაღრიცხვის მე-5-6 საუკუნეებში. პანდავას გამოქვაბულებთან დაკავშირებულია სხვადასხვა მისტიკური ისტორია. არსებობს ვერსია, რომ ის ბუდისტი ბერების ქმნილებაა. გამოქვაბულებს აქვს ფრესკებით მოხატული ხუთი "დარბაზი", რომელთაგან ზოგი შეიცავს VII საუკუნის წარწერებს. გამოქვაბულები შრი რუდრეშვარის ტაძრიდან 100 მეტრშია. ქალაქ არვალემის მახლობლად მდებარე ჩანჩქერი ამ ადგილების ერთ-ერთი ულამაზესი სანახაობაა.
მარგაოს სამხრეთით, შტატის სამხრეთ ნაწილში აგებული ინდუისტური ტაძრები ინდუისტური პანთეონის მთავარ ღმერთებს ეძღვნებათ: ღმერთ შივას, განეშას და დედა ქალღმერთ დურგას, რომლებსაც ადგილობრივი მოსახლეობა დიდ პატივს სცემს.
ტრანსპორტი
ქალაქში ჩასვლა შესაძლებელია მატარებლით ბომბეიდან (მუმბაი) და ბანგალორიდან. მარგაოში მდებარეობს გოას მთავარი რკინიგზის სადგური, სადაც დადიან მატარებლები დელიდან და ქვეყნის სხვა ნაწილებიდან.
უახლოესი აეროპორტია გოას საერთაშორისო აეროპორტი (დაბოლიმის აეროპორტი), რომელიც მარგაოდან მდებარეობს 23 კილომეტრზე.
დემოგრაფია
მამაკაცები ქალაქის მოსახლეობის 51% -ს შეადგენენ, ხოლო ქალები- 49%-ს. წერა – კითხვის საშუალო მაჩვენებელი ქალაქში 76% –ია, რაც 59,5% –ზე მაღალია. მამაკაცთა წიგნიერების მაჩვენებელი 79%-ია, ხოლო ქალების -73%. მარგაოში მოსახლეობის 11% 6 წლამდე ასაკისაა.
კლიმატი
ზაფხულში ჰაერის ტემპერატურა 40 ° C- ს აღწევს, ზამთარში კი იგი 20 ° C - 32 ° C- ს შორის მერყეობს. მუსონური პერიოდი ივლისიდან სექტემბრამდეა და ხასიათდება უხვი ნალექითა და ქარით.
იხილეთ აგრეთვე
პანაჯი
ვასკო და გამა, გოა
გოა
გარე ბმულები
ვიკისაწყობში არის გვერდი მარგაო(ინგლ.)
მარგაო (ინგლ.) მეგზური Wikivoyage- დან
სქოლიო
ინდოეთის ქალაქები
ინდოეთის შტატები
გოას შტატის ქალაქები
სტამბოლოვოს თემი

სტამბოლოვოს თემი — თემი სამხრეთ ბულგარეთში. შედის ხასკოვოს ოლქში. თემის მოსახლეობაა 6 420 ადამიანი, ხოლო ფართობი შეადგენს 276.84 კმ²-ს. მოიცავს 26 დასახლებულ პუნქტს. ადმინისტრაციული ცენტრია სოფელი სტამბოლოვო.
იხილეთ აგრეთვე
ხასკოვოს ოლქი
ბულგარეთის ადმინისტრაციული დაყოფა
რესურსები ინტერნეტში
ოფიციალური საიტი
ხასკოვოს ოლქის თემები
ბულგარეთის თემები
ინდოეთი 1968 წლის ზაფხულის ოლიმპიურ თამაშებზე

ინდოეთი 1968 წლის ზაფხულის ოლიმპიურ თამაშებზე
ინდოეთმა ზაფხულის ოლიმპიურ თამაშებზე მეთორმეტედ იასპარეზა 1968 წელს, მექსიკის დედაქალაქ მეხიკოში. ამ თამაშებზე მათ მხოლოდ ერთი ბრინჯაოს მედალი მოიპოვეს.
რესურსები ინტერნეტში
სპორტული ბმულები
საერთაშორისო ოლიმპიური კომიტეტის შედეგების მონაცემთა ბაზა
ქვეყნები 1968 წლის ზაფხულის ოლიმპიურ თამაშებზე
ინდოეთი ზაფხულის ოლიმპიურ თამაშებზე
აზიის ქვეყნები ზაფხულის ოლიმპიურ თამაშებზე
ვეღი

ვეღი — სოფელი აფხაზეთის ავტონომიურ რესპუბლიკაში, გულრიფშის მუნიციპალიტეტში. 2008 წლიდან ოკუპირებულია რუსეთის ფედერაციის მიერ.
სქოლიო
გულრიფშის მუნიციპალიტეტის სოფლები
NGC 638

NGC 638 — გალაქტიკა თევზების თანავარსკვლავედში. აღმოჩენის თარიღია 1886 წლის 22 სექტემბერი. ეს ობიექტი შედის ახალ საერთო კატალოგში.
იხილეთ აგრეთვე
მესიეს ობიექტების სია
ახალი საერთო კატალოგი
რესურსები ინტერნეტში
ინფორმაცია ინგლისურად და ფრანგულად ორიგინალი ახალი საერთო კატალოგიდან
გალაქტიკები
თევზების თანავარსკვლავედი
საქართველოს საავტომობილო მაგისტრალი ს9

საქართველოს საავტომობილო მაგისტრალი ს9
საქართველოს საავტომობილო მაგისტრალი - [ს 9] - საქართველოს ერთ–ერთი საერთაშორისო ავტომაგისტრალი, რომელიც წარმოადგენს თბილისის შემოვლით გზას დაბა ზაჰესიდან ქალაქ რუსთავამდე.
საქართველოს გზები
ნალანდა

ნალანდა — V-XII საუკუნეების ბუდისტური უნივერსიტეტი და სამონასტრო კომპლექსი ინდოეთში. თავისი დროის ერთ-ერთი უდიდესი საგანმანათლებლო ცენტრი, სადაც მუშაობდნენ, ასწავლიდნენ და სწავლობდნენ სხვადასხვა ქვეყნის ბუდისტური ფილოსოფიის წარმომადგენლები. ნალანდის ნანგრევები მდებარეობს შტატ ბიჰარში, ინდოეთის ძველ დედაქალაქ პატნადან სამხრეთ-აღმოსავლეთით 90 კმ-ში.
უნივერსიტეტი დაარსდა V საუკუნის პირველ მესამედში, განვითარების უმაღლეს მწვერვალს მიაღწია გუპტას იმპერიის პერიოდში, თუმცა უნივერსიტეტის მფარველობას განაგრძობდნენ გუპტების შემცვლელი პალას დინასტიის მმართველებიც.
ნალანდის შესახებ წერდა VI საუკუნის ჩინელი ბუდისტი სწავლული და მოგზაური სიუანცზანი. მისი მტკიცებით ნალანდაში ასწავლიდა 1 000 პროფესორი, სწავლობდა 10 000 სტუდენტი, უნივერსიტეტის შენობა იყო ცხრასართულიანი, მოიცავდა 6 ტაძარს და 7 მონასტერს, ბიბლიოთეკაში დაცული იყო 9 მლნ წიგნი. 1193 წელს უნივერსიტეტი დაანგრია თურქთა არმიამ, რომელსაც მუსულმანი ფანატიკოსი ბაჰთიარ ხალჯი მეთაურობდა. ათასობით ბერი ცოცხლად დაწვეს, ან თავი მოჰკვეთეს, ნალანდის მდიდარი ბიბლიოთეკა კი დაწვეს. ამ ლაშქრობამ მკვეთრი დარტყმა მიაყენა ბუდიზმს ინდოეთში. მრავალი ბუდისტი ბერი გაიქცა ნეპალში და ტიბეტში. 1351 წელს ტიბეტში გაიხსნა სასწავლო ცენტრი ამავე სახელწოდებით.
2006 წელს ინდოელი ბუდისტების ძალისხმევით დაიგეგმა აღედგინათ ნალანდის სასწავლებელი სახელწოდებით ნალანდის საერთაშორისო უნივერსიტეტი. 2014 წლის 1 სექტემბერს უნივერსიტეტმა უკვე მიიღო პირველი 15 სტუდენტი.
2009 წლიდან ნალანდის უძველესი უნივერსიტეტი იუნესკოს მსოფლიო მემკვიდრეობის ძეგლების საცდელ სიაშია.
რესურსები ინტერნეტში
ნალანდის მანუსკრიპტის ისტორია
სქოლიო
მსოფლიო მემკვიდრეობის ძეგლები ინდოეთში
პეშიროვო

პეშიროვო — სოფელი ჩრდილოეთ მაკედონიაში, სვეტი-ნიკოლეს თემში (ვარდარის რეგიონი). მდებარეობს ზღვის დონიდან 230 მეტრზე. 2002 წლის მონაცემებით, მოსახლეობა 247 ადამიანს შეადგენდა.
იხილეთ აგრეთვე
ვარდარის რეგიონი
სვეტი-ნიკოლეს თემი
სქოლიო
სვეტი-ნიკოლეს თემის სოფლები
Mishni

Mishni may refer to:
Mishni, Iran
Mişni, Kalbajar, Azerbaijan
Mişni, Lachin, Azerbaijan
C-Block

C-Block — გერმანული ჰიპ-ჰოპ პროექტი, რომელშიც შედიოდა ორი აფრო-ამერიკელი რეპერი - ჯეიმზ უაიტი (მისტერ პი) და ენთონი ჯოზეფი (რედ დოგი). ჯგუფმა გამოსცა ორი წარმატებული და ერთი ნაკლებად ცნობილი სტუდიური ალბომი და ჰიტად ქცეული რამდენიმე სინგლი - მათ შორის განსაკუთრებულად ცნობილი „So Strung Out“, „Time Is Tickin' Away“ და „Broken Wings“.
დისკოგრაფია
ალბომები
General Population (1997)
Keepin' It Real (1998)
Changes/The Last (2010)
რესურსები ინტერნეტში
1990-იანი წლების მუსიკალური ჯგუფები
გერმანული ჰიპ-ჰოპ ჯგუფები
ოსტრობოტნიის მუნიციპალიტეტები

ოსტრობოტნიის მუნიციპალიტეტები
ოსტრობოტნიის რეგიონი 4 ქვერეგიონს მოიცავს, რომლებიც 14 მუნიციპალიტეტად იყოფა.
სამხრეთ-აღმოსავლეთი ბოტნია
იაკობშტადის ქვერეგიონი
ვაასის ქვერეგიონი
ოსტრობოტნიის რეგიონის მუნიციპალიტეტები
უიცილოპოჩტლი

უიცილოპოჩტლი ან ვიცლიპუცლი („სამხრეთის კოლიბრი“ ან „მარცხენა მხარის კოლიბრი“) — მზისა და ომის ღმერთი, აცტეკების ნაციონალური ღმერთი, ქალაქ ტენოჩტიტლანის მფარველი. სახელი დაკავშირებულია იმასთან, რომ ჩიტი კოლიბრი განასახიერებს მზეს ცენტრალური ამერიკის ბევრ ტომში.
მითოლოგიაში
უიცილოპოჩტლის დედა იყო კოატლიკუე, ხოლო მამა — კოლიბრის ბუმბულების ბღუჯა (სხვა ვერსიით მიჰკოატლი). მისი და მალინალჰოჩი, შესანიშნავი ჯადოქარი, ამავდროულად მისი მეტოქეც იყო. დესპანად მსახურობდა პაინალი.
უიცილოპოჩტლის ლეგენდა ჩაწერილია მეჰიკოატლის ქრონიკებში. მისი და, კოიოლჰაუკი, ცდილობდა დედის მოკვლის იმის გამო, რომ ის ბუმბულებისგან დაფეხმძიმდა. თუმცა, როდესაც უიცილოპოჩტლიმ ეს გაიგო, ის დედის საშვილოსნოდან საბრძოლო აღჭურვილობიანად გადმოხტა და მოკლა კოიოლჰაუკი, ასევე თავისი მრავალი სხვა და-ძმა. შემდეგ მან დის მოკვეთილი თავი მაღლა, ჰაერში აისროლა, სადაც ის მთვარედ გადაიქცა, მის კვალდაკვალ ასროლილი დები და ძმები კი — ვარსკვლავებად.
უიცილოპოჩტლი აცტეკების ტომის ღმერთი და ლეგენდარული ჯადოქარი იყო. თავდაპირველად მისი მნიშვნელობა ნაუას ხალხებში არ იყო დიდი, მაგრამ აცტეკების იმპერიის ჩამოყალიბების შემდეგ, მისმა მმართველმა, ტლაკაელელმა, შეიტანა ცვლილებები ღმერთების პანთეონში, უიცილოპოჩტლი ერთ დონეზე დააყენა კეცალკოატლთან, ტლალოკსა და ტესკატლიპოკასთან და მზის ღმერთად აქცია. ამგვარად, უიცილოპოჩტლიმ დაიკავა ღმერთ ნანაუაცინის ადგილი.
კულტი
ვარაუდობდნენ, რომ უიცილოპოჩტლი გამუდმებით ებრძოდა წყვდიადს და მოითხოვდა ძალების გამუდმებულ აღდგენას მსხვერპლთშეწირვებით, რომლებიც საშუალებას აძლევდნენ მზეს კიდევ ერთი 52-წლიანი ციკლი გაეძლო. 18 ფესტივალიდან, რომლებსაც აცტეკები წლის განმავლობაში ატარებენ, ერთ-ერთი ეძღვნებოდა უიცილოპოჩტლის. ტლაკაელელის მმართველობისას აცტეკებს სწამდათ, რომ ადამიანების მსხვერპლთშეწირვა შეძლებს სამყაროს დასასრულის შეჩერებას, თუნდაც მხოლოდ 52 წლით.
ტაძარი ტემპლო მაიორი ტენოჩტიტლანში მიძღვნილი იყო უიცილოპოჩტლისა და ტლალოკზე, რადგანაც მათი ძალები თანაბრად ითვლებოდა. ტემპლო მაიორი პირამიდის მსგავსად იყო აგებული ორი ტყუპი-ტაძრით — უიცილოპოჩტლი მარცხნიდან და ტლალოკი მარჯვნიდან.
ლიტერატურაში
ჰაინრიხ ჰაინეს ლექსში „ვიცლი-პუცლი“ (, აცტეკების ღმერთი ერკინება ესპანელ კონკისტადორს, ერნან კორტესს, რომელმაც დაიპყრო მექსიკა და გაანადგურა აცტეკების სახელმწიფო.
მიხეილ ბულგაკოვის რომანის, ოსტატი და მარგარიტას დასაწყისში ბერლიოზი უყვება ივანე ბეზდომნის „აცტეკების ღმერთ ვიცლიპუცლის“ კულტზე.
ძმები სტრუგაცკების თხულება „ძნელია იყო ღმერთში“ მოიხსენიება სახუმარო სიმღერა „ძველი შკიპერი ვიცლიპუცლი“, თავდაპირველად აღწერილი ჰყავდა ლევ კასილს „Кондуит и Швамбрания“-ში.
ჰენრი რაიდერ ჰაგარდის რომანში „მონტესუმას ასული“.
ჰარი ტარტლდავის რომანში „საქმე ტოქსიკური შელოცვების ნაგავსაყრელის შესახებ“
ანდრეი ბელიანინის რომანში „დაიკო ჯოჯოხეთიდან“.
ბარონ ოლშევრის რომანში „ვამპირები“.
პირველწყაროები
რესურსები ინტერნეტში
აცტეკური ღმერთების პანთეონი
ღმერთი უიცილოპოჩტლი. აცტეკებისა და მაიას მითოლოგია. მითები, ღმერთები, მესოამერიკის დემონები.
Huitzilopochtli
აცტეკების ღმერთები
აცტეკების მითოლოგია
Dubysa

Dubysa, at 131 km, is the 15th longest river solely in Lithuania. It originates just a few kilometers from Lake Rėkyva near Šiauliai city. At first it flows south, but at Lyduvėnai turns southeast and near Ariogala - southwest. Dubysa is a Samogitian river. The first few kilometres of Dybysa are also known as Genupis or Šventupis.
Dubysa has about 40 tributaries, the largest being Kražantė on the right and Šiaušė, Gryžuva, and Gynėvė on the left. Kražantė (86 km) is almost twice as long as the upper reaches of Dubysa before the confluence (47 km). Even though Kražantė's basin is somewhat smaller, it should be considered the main river. Dubysa is mainly fed by rainfall and melting snow, therefore its water levels change rapidly. The maximum depth is about 4 m.
The Dubysa valley is one of the highest and widest in Lithuania. The valley reaches 20–40 m in height and 300–500 m in width. It was formed during the last glacial period. The Lyduvėnai Bridge is a railroad bridge across the valley, which is the highest and longest such bridge in Lithuania. The bridge was first built by the Germans during World War I. In 1918 an iron railway bridge replaced it.
Dubysa is connected with the Venta River by the abandoned Windawski Canal started in 1825 by the authorities of the Russian Empire. The canal is 15 km in length and was supposed to have 20 locks. The intention was to connect the Neman basin with the Baltic Sea through the port of Ventspils. The lower reaches of Neman were under Prussian control. The work was interrupted by the Uprising of 1831. The work resumed only at the beginning of the 20th century but was interrupted again by the World War I. After the war there was no purpose for the canal as Lithuania gained control over the Klaipėda region and lower reaches of Neman. The canal was based on the Kartuva rivulet.
Dubysa ichthyological reserve was established in 1974. It protects spawning areas of vimba and other ca. 25 species of fish. The reserve protects Dubysa below Ariogala down to its mouth (some 25 km of the river). Dubysa Regional Park was established in 1992 to protect the Dubysa valley, landscape and cultural heritage, including the birthplace of poet Maironis. The park also encourages eco-tourism. It covers is located in the territories of the Kelmė and Raseiniai district municipalities.
References
External links
Map of Dubysa basin
Kurtuvėnai Regional Park
Rivers of Lithuania
ლივადი

ლივადი — სოფელი წალკის მუნიციპალიტეტში (ბარეთის თემი), თრიალეთის ქედის სამხრეთ კალთაზე. ზღვის დონიდან 1680 მ, წალკიდან 16 კმ. 2002 წლის აღწერის მონაცემებით სოფელში ცხოვრობს 134 კაცი.
ლიტერატურა
სქოლიო
წალკის მუნიციპალიტეტის სოფლები
მანაურე (ლა-გუახირა)

მანაურე (ლა-გუახირა)
მანაურე — ქალაქი და მუნიციპალიტეტი კოლუმბიაში, ლა-გუახირის დეპარტამენტში. მდებარეობს ზღვის დონიდან 3 მეტრზე. 2005 წლის მონაცემებით, მოსახლეობა 68 578 ადამიანს შეადგენდა, სიმჭიდროვე 41.74 ადამიანი კმ²-ზე. ფართობი 1 643 კმ²-ია.
იხილეთ აგრეთვე
კოლუმბიის ქალაქების სია
რესურსები ინტერნეტში
კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი
statoids.com-ის მონაცემები
ლა-გუახირის დეპარტამენტის მუნიციპალიტეტები და ქალაქები